ai4bharat/Pralekha huggingface dataset:
ఫుడ్ ప్రాసెసింగ్ పరిశ్రమల మంత్రిత్వ శాఖ
ఫుడ్ ప్రాసెసింగ్ పరిశ్రమలకు సహాయం
కోవిడ్-19 రూపంలో ఎదురైన సవాళ్ళను తట్టుకుని దేశంలో ఫుడ్ ప్రాసెసింగ్ రంగం అభివృద్ధి సాధించేలా చూడడానికి కేంద్ర ఫుడ్ ప్రాసెసింగ్ పరిశ్రమల మంత్రిత్వ శాఖ అనేక చర్యలను అమలు చేస్తోంది. ఆత్మ నిర్భర్ భారత్ కార్యక్రమంలో అమలు జరుగుతున్న కార్యక్రమాలు ఈ కింది విధంగా ఉన్నాయి.
i) కేంద్ర ప్రాయోజిత పథకంగా అమలు చేస్తున్న మైక్రో ఫుడ్ ప్రాసెసింగ్ ఎంటర్ప్రైజెస్ స్కీమ్ కింద ఒక జిల్లా ఒక ఉత్పత్తి ప్రాతిపదికన మైక్రో ఫుడ్ ప్రాసెసింగ్ సంస్ధల ఏర్పాటు/అప్గ్రేడేషన్ కోసం 2020-21 నుంచి 2024-25 వరకు ఐదు సంవత్సరాలలో దేశవ్యాప్తంగా రెండు లక్షల సంస్థలకు ఆర్థిక, సాంకేతిక మరియు వ్యాపార సహాయాన్ని అందించడం, అధికారికీకరణ కోసం 10,000 కోట్ల రూపాయల సహకారం అందించడం
ii) ప్రధాన మంత్రి కిసాన్ సంపద యోజన కింద అమలు చేస్తున్న “ఆపరేషన్ గ్రీన్స్ స్కీమ్” పరిధిలోకి టమాటో, ఉల్లిపాయ మరియు బంగాళదుంప  లతో సహా గుర్తించి ప్రకటించిన ఇతర పండ్లు కూరగాయలను తీసుకుని రావడం
iii) ఫుడ్ ప్రాసెసింగ్ రంగానికి ఉత్పత్తి లింక్డ్ ఇన్సెంటివ్ స్కీమ్ ను వర్తింపజేయడం. 10,900 కోట్ల రూపాయల వ్యయంతో అంతర్జాతీయ స్థాయిలో ఆహార ఉత్పత్తిదారులను అభివృద్ధి చేసి, అంతర్జాతీయ మార్కెట్లో భారతీయ ఆహార ఉత్పత్తులకు బ్రాండ్లను అభివృద్ధి చేయడానికి చర్యలను అమలు చేయడం.
గ్రామీణ ప్రాంతాలలో పనిచేస్తున్న ఫుడ్ ప్రాసెసింగ్ పరిశ్రమలు,వ్యవసాయం, వ్యవసాయ అనుబంధ కార్యకమాలకు లాక్ డౌన్ నిబంధనల నుంచి మినహాయింపు ఇస్తూ కేంద్ర హోంశాఖ కార్యదర్శి 2020 ఏప్రిల్ 15న ఉత్తర్వు సంఖ్య 40-3 / 2020- DM –I ని జారీ చేసి రాష్ట్రాలు/ కేంద్రపాలిత ప్రాంతాల ముఖ్య కార్యదర్శులు/పరిపాలకులకు వర్తమానం పంపారు. కోవిడ్-19 మార్గదర్శకాలు అనుసరిస్తూ పనిచేయాలని సూచించడం జరిగింది. ఫుడ్ ప్రాసెసింగ్ యూనిట్లు తమ కార్యకలాపాలను పునః ప్రారంభించేలా చూడడానికి కోవిడ్-19 మహమ్మారి వ్యాప్తి ప్రారంభ దశలోనే రాష్ట్ర అధికారులతో సమన్వయంతో పని చేయడానికి ఫుడ్ ప్రాసెసింగ్ మంత్రిత్వ శాఖ ప్రత్యేక గ్రీవెన్స్ సెల్ మరియు టాస్క్ ఫోర్స్ను ఏర్పాటు చేసింది. 2020 కోవిడ్ లాక్డౌన్ సమయంలో ఈ సెల్ ద్వారా మొత్తం 585 పరిశ్రమ సంబంధిత సమస్యలు పరిష్కరించబడ్డాయి.
ఫుడ్ ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- జాతీయ వాక్సినేషన్ కార్యక్రమంలో భాగంగా ఇప్పటివరకు 73.82 కోట్ల వాక్సిన్ డోస్లు వేయడం జరిగింది.
- గత 24 గంటలలో 28,591 కొత్త కేసులు నమోదయ్యాయి.
- మొత్తం కేసులలో క్రియాశీల కేసులు 1.16 శాతం గా ఉన్నాయి.
- ఇండియాలో క్రియాశీల కేస్లోడ్ 3,84,921 గా ఉంది.
- రికవరీ రేటు ప్రస్తుతం 97.51 శాతం గా ఉంది.
- గత 24 గంటలలో కోలుకున్నవారు 34,848. దీనితో మొత్తం కోలుకున్న వారి సంఖ్య 3,24,09,345 కు చేరిక.
- వారపు పాజిటివిటి రేటు 2.17 శాతం. ఇది గత 79 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.87 శాతం. ఇది గత 13 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 54.18 కోట్ల కోవిడ్ నిర్ధారణ పరీక్షలు నిర్వహించడం జరిగింది.
యువజన వ్యవహారాలు, క్రీడల మంత్రిత్వ శాఖ
'ఫిట్ ఇండియా సైక్లోథాన్'కు ప్రజల నుంచి భారీ స్పందన; మొదటి వారంలో పాల్గొన్న దాదాపు 13 లక్షల మంది
ఈనెల 31 వరకు కొనసాగనున్న సైక్లోథాన్; ఫిట్ ఇండియా వెబ్సైట్లో పేరు నమోదు చేసుకుని పాల్గొనే అవకాశం
రెండో దఫా 'ఫిట్ ఇండియా సైక్లోథాన్'కు దేశవ్యాప్తంగా ప్రజల నుంచి చక్కటి స్పందన లభిస్తోంది. కేంద్ర క్రీడల శాఖ మంత్రి శ్రీ కిరెన్ రిజిజు ఈ కార్యక్రమాన్ని సామాజిక మాధ్యమాల ద్వారా ప్రారంభించారు. ఈ నెల 7న ప్రారంభమైన సైక్లోథాన్లో దేశవ్యాప్తంగా ఔత్సాహికులు పాల్గొంటున్నారు. ఈనెల 15వ తేదీ వరకు, 12,69,695 మంది పాల్గొని, 57,51,874 కి.మీ. సైక్లింగ్ పూర్తి చేశారు. వీరిలో 3,11,458 మంది "నెహ్రూ యువ కేంద్ర సంఘటన్" నుంచి, 4,14,354 మంది "నేషనల్ సర్వీస్ స్కీమ్" నుంచి పాల్గొన్నగా, మిగిలిన 5,43,883 మంది ఇతర ఔత్సాహికులు. సామాజిక మాధ్యమాల్లోనూ ఈ కార్యక్రమానికి అనూహ్య స్పందన వస్తోంది. సాధారణ ప్రజలేగాక, తాము సైకిల్ తొక్కుతున్న చిత్రాలు, దృశ్యాలను ప్రముఖులు కూడా తమ సామాజిక మాధ్యమ ఖాతాల్లో పోస్ట్ చేస్తున్నారు.
ఈ నెల 31వ తేదీ వరకు సైక్లోథాన్ కొనసాగుతుంది. https://fitindia.gov.in/fit-india-cyclothon-2020/ లింక్ ద్వారా ప్రజలు ఫిట్ ఇండియా వెబ్సైట్లో పేరు నమోదు చేసుకుని సైక్లోథాన్లో పాల్గొనవచ్చు. ప్రతిరోజూ తమకు నచ్చినంత దూరం సైకిల్ తొక్కవచ్చు. సైకిల్ తొక్కుతున్న చిత్రాలు, వీడియోలను @FitIndiaOff ట్యాగ్, #FitIndiaCyclothon, #NewIndiaFitIndia హ్యాష్ట్యాగ్లతో సామాజిక మాధ్యమాల్లో పోస్ట్ చేయాలి.
సైక్లోథాన్లో పాల్గొనేలా ప్రజలను ఉత్సాహపరిచేలా, "శారీరక దారుఢ్యం కోసం, కర్బన ఉద్గారాలను తగ్గించేందుకు సైకిల్ తొక్కడం ఉత్తమ మార్గం. ఈనెల 7-31 తేదీల మధ్య జరుగుతున్న రెండో దఫా సైక్లోథాన్లో కుటుంబ సభ్యులు, స్నేహితులతో కలిసి పాల్గొనాలని మిమ్మల్ని ఆహ్వానిస్తున్నా. ప్రధాని పిలుపునిచ్చిన 'ఫిట్నెస్ కా డోస్ ఆధా గంటా రోజ్' NewIndiaFitIndia #FitIndiaMovement లో భాగస్వాములమవుదాం" అంటూ ట్వీట్ చేశారు.
ఫిట్ ఇండియా సైక్లోథాన్ తొలి దఫా కార్యక్రమాన్ని ఈ ఏడాది జనవరిలో, పనాజీలో శ్రీ కిరెన్ రిజిజు ప్రారంభించారు. ప్రజలు ఇంటి బయటి కార్యక్రమాలకు అలవాటు పడడానికి, దేశవ్యాప్తంగా సైకిల్ సంస్కృతి పెంచే లక్ష్యంతో దీనిని చేపట్టారు. తొలి దఫాలో దేశవ్యాప్తంగా 35 లక్షల మంది పాల్గొన్నారు.
ప్రధాన మంత్రి కార్యాలయం
స్వాతంత్ర్య దినం నాడు ప్రజల కు శుభాకాంక్షలుతెలిపిన ప్రధాన మంత్రి
స్వాతంత్ర్య దినం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు.
ప్రధాన మంత్రి ఒక ట్వీట్ లో -
‘‘ देशवासियों को #स्वतंत्रतादिवस की हार्दिक शुभकामनाएं। जय हिंद!’’
‘‘ ఈ ప్రత్యేకమైనటువంటి స్వాతంత్ర్య దినం నాడు ఇవే శుభాకాంక్ష లు. జయ్ హింద్. ’’
అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పీఎం-స్వనిధి పథకానికి దాదాపు 25 లక్షలకు పైగా దరఖాస్తులు స్వీకరణ
ఇప్పటివరకు 12 లక్షలకుపైగా దరఖాస్తులకు ఆమోదం
పీఎం-స్వనిధి పథకం  కింద దాదాపు 25 లక్షలకు పైగా దరఖాస్తులు కేంద్ర ప్రభుత్వానికి అందాయి. వీటిలో, ఇప్పటివరకు 12 లక్షలకుపైగా దరఖాస్తులకు ఆమోదం తెలిపారు. ఇందులో, దాదాపు 5.35 లక్షల రుణాలు మంజూరయ్యాయి. ఉత్తరప్రదేశ్ నుంచి 6.5 లక్షలకుపైగా దరఖాస్తులు రాగా, 3.27 లక్షల దరఖాస్తులకు ఆమోదం తెలిపి, 1.87 లక్షల రుణాలు అందించారు. ఆ రాష్ట్రంలో, పథకం రుణ ఒప్పందానికి స్టాంపు డ్యూటీని మిహాయించారు.
కొవిడ్ కారణంగా పట్టణాలు, నగరాల నుంచి స్వగ్రామాలకు తరలివెళ్లి, తిరిగివచ్చిన వీధి వ్యాపారులు ఈ పథకానికి అర్హులు. బ్యాంకు లేదా మున్సిపల్ కార్యాలయానికి వెళ్లి, సులభంగా ఈ పథకానికి దరఖాస్తు చేసుకోవచ్చు. వ్యాపారులు తమ వ్యాపారాలను పునఃప్రారంభించడానికి బ్యాంకులు ఇళ్ల వద్దకే వచ్చి రుణాలు అందజేస్తున్నాయి. బ్యాంకు సిబ్బంది కృషిని ప్రధాని శ్రీ నరేంద్ర మోదీ ప్రశంసించారు. "వీధి వ్యాపారులు బ్యాంకు గేటులోకి అడుగు కూడా పెట్టలేకపోయిన కాలం ఒకప్పుడు ఉండగా, ఇప్పుడు బ్యాంకులే వీధి వ్యాపారుల గడప వద్దకు వస్తున్నాయి" అని అన్నారు.
ఈ పథకాన్ని వేగంగా, పారదర్శకంగా, బాధ్యతాయుతంగా, స్థిరంగా కొనసాగించడానికి వీలుగా వెబ్ పోర్టల్, మొబైల్ యాప్తో డిజిటల్ వేదికను అభివృద్ధి చేశారు. వీధి వ్యాపారులకు ఇచ్చే అప్పుల నిర్వహణ కోసం 'సిడ్బి'కి చెందిన 'ఉద్యమిమిత్ర' పోర్టల్తో, వడ్డీ రాయితీ నిర్వహణ కోసం 'కేంద్ర గృహ నిర్మాణం, పట్టణ వ్యవహారాల శాఖ'కు చెందిన 'పైసా' పోర్టల్తో ఈ పథకం వెబ్ పోర్టల్, మొబైల్ యాప్ను డిజిటల్ వేదిక అనుసంధానిస్తుంది. రూపే డెబిట్ కార్డులు లేదా డిజిటల్ రూపంలో నగదు స్వీకరణ, చెల్లింపులు జరిపితే, వీధి వ్యాపారులకు ఈ పథకం ద్వారా ప్రోత్సాహకాలు అందుతాయి. ఆత్మనిర్భర్ భారత్ లక్ష్యాన్ని సాధించేలా ఈ ప్రక్రియను సాఫీగా జరిపించేందుకు సంబంధిత వర్గాలతో ప్రభుత్వం కలిసి పనిచేస్తున్నట్లు కేంద్ర గృహ నిర్మాణం, పట్టణ వ్యవహారాల శాఖ కార్యదర్శి శ్రీ దుర్గాశంకర్ మిశ్రా గతంలో ట్వీట్ చేశారు.
స్థానిక వ్యాపారులపై కొవిడ్ ప్రభావం చూపినా, కేంద్ర సాయంతో వారు తిరిగి వ్యాపారాలను పూర్వస్థాయికి చేర్చి, జీవనోపాధిని బలోపేతం చేసుకోగలరు. పీఎం స్వనిధి కింద నిధులు తీసుకుంటున్న వ్యాపారులు నిజాయితీగా, గడువులోగా వాటిని తిరిగి చెల్లిస్తున్నారు. ఈ పథకంపై సమీక్షించిన గృహ నిర్మాణం, పట్టణ వ్యవహారాల శాఖ సహాయ మంత్రి  శ్రీ హర్దీప్ సింగ్ పూరి; దేశ ప్రగతిలో ప్రతి ఒక్కరు భాగస్వామి అవుతారని, ఆత్మనిర్భర్ భారత్ సాధన దిశగా ఇది సానుకూల అడుగని ట్వీట్ చేశారు.
పీఎం-స్వనిధి పథకం అమల్లో పట్టణ స్థానిక యంత్రాంగాలు ముఖ్య పాత్ర పోషిస్తున్నాయి. ఈ పథకాన్ని విజయవంతంగా నిర్వహించడంలో వీధి వ్యాపారుల సంఘాలు, బిజినెస్ కరస్పాండెంట్లు, బ్యాంకు ఏజెంట్లు, సూక్ష్మ రుణ సంస్థలు, స్వయం సహాయక సంఘాలు, డిజిటల్ చెల్లింపుల విధానాల వంటి అన్ని వర్గాలను స్థానిక యంత్రాంగాలు చైతన్యవంతం చేస్తున్నాయి.
కార్పొరేట్ వ్యవహారాల మంత్రిత్వ శాఖ
సిపిఎస్ఈల స్వతంత్ర డైరెక్టర్ల కోసం న్యూఢిల్లీలో ఓరియంటేషన్ & లెర్నింగ్ సమ్మిట్ను నిర్వహించిన ఐఐసిఏ
ఇండియన్ ఇన్స్టిట్యూట్ ఆఫ్ కార్పొరేట్ అఫైర్స్ సిపిఎస్ఈల స్వతంత్ర డైరెక్టర్ల కోసం ఓరియంటేషన్ & లెర్నింగ్ సమ్మిట్ను అక్టోబర్ 5 మరియు 6 తేదీల్లో న్యూఢిల్లీలో నిర్వహించింది. డిపార్ట్మెంట్ ఆఫ్ పబ్లిక్ ఎంటర్ప్రైజెస్  ఆధ్వర్యంలో మరియు కెపాసిటీ బిల్డింగ్ కమిషన్ నాలెడ్జ్ పార్టనర్షిప్  కింద ఈ కార్యక్రమం జరిగింది.
ఐఐసిఎ డైరెక్టర్ జనరల్ మరియు సిఈఓ అయిన శ్రీ ప్రవీణ్ కుమార్ ప్రసంగంతో సమ్మిట్ ప్రారంభమైంది; శ్రీ అనిమేష్ భారతి, ఆర్థిక సలహాదారు, డిపిఈ; డా. అనుప్ కె. పూజారి, భారత ప్రభుత్వ మాజీ కార్యదర్శి; మరియు డా. నిరాజ్ గుప్తా, స్కూల్ ఆఫ్ కార్పొరేట్ గవర్నెన్స్ & పబ్లిక్ పాలసీ హెడ్, ఐఐసిఏ తమ ప్రసంగంలో సిపిఎస్ఈ బోర్డుల్లో స్వతంత్ర డైరెక్టర్ల పాలనా పద్ధతులు, మెరుగైన పనితీరు మరియు జాతీయ అభివృద్ధి లక్ష్యాలకు మెరుగైన సహకారం కోసం మరింత చురుకైన పాత్ర యొక్క ఆవశ్యకతను వివరించారు.
బోర్డు గవర్నెన్స్లోని వివిధ కోణాలను సమ్మిట్ కవర్ చేసింది.కార్యక్రమంలో పాల్గొన్నవారు బోర్డ్ గవర్నెన్స్ సూక్ష్మ నైపుణ్యాలు,సిపిఎస్ఈలలో స్వతంత్ర డైరెక్టర్ల ప్రభావం,సిఎస్ఆర్ మరియు ఆడిట్ కమిటీలలో వారి పాత్రలను అన్వేషించారు మరియు వారి బాధ్యతల చుట్టూ ఉన్న నియంత్రణ ఫ్రేమ్వర్క్ను పరిశీలించారు. అలాగే ఇంటరాక్టివ్ ప్యానెల్లు, ఓపెన్ హౌస్లు, బోర్డు సమావేశ సన్నాహాలకు సంబంధించిన అంశాలను మరియు బోర్డు డైనమిక్స్ వర్సెస్ మేనేజ్మెంట్ సంబంధాల అన్వేషణ కూడా ఎజెండా ప్రకారం చర్చించబడ్డాయి.
కార్యక్రమంలో డా.భాస్కర్ ఛటర్జీ, కేంద్ర ప్రభుత్వ మాజీ కార్యదర్శి; నౌషీర్ మీర్జా, ప్రొఫెషనల్ ఇండిపెండెంట్ డైరెక్టర్; అనుపమ్ కులశ్రేష్ఠ, భారతదేశ మాజీ డిప్యూటీ సిఏజి; డాక్టర్ అనిల్ కుమార్, ఇండిపెండెంట్ డైరెక్టర్, లైఫ్ ఇన్సూరెన్స్ కార్పొరేషన్; మరియు డాక్టర్ అనిల్ ఖండేల్వాల్, బ్యాంక్ ఆఫ్ బరోడా మాజీ చైర్పర్సన్ వంటి ఇతర ప్రముఖ వక్తలు పాల్గొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కొత్త సీఐసీ, ఐసీల నియామక ప్రక్రియ కొనసాగుతోంది: డా.జితేంద్ర సింగ్
కొత్త ముఖ్య సమాచార కమిషనర్, సమాచార కమిషనర్ల నియామక ప్రక్రియ కొనసాగుతోందని కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి  డా.జితేంద్ర సింగ్, రాజ్యసభకు లిఖితపూర్వకంగా వివరించారు.
కేంద్ర సమాచార కమిషన్లోని ముఖ్య సమాచార కమిషనర్ 26.08.2020న పదవీకాలాన్ని పూర్తి చేసుకున్నారు. ఒక సమాచార కమిషనర్ పదవీకాలం 25.09.2020తో ముగియనుంది. ముఖ్య సమాచార కమిషనర్ సహా ఆరుగురి వరకు సమాచార కమిషనర్లను కొత్తగా తీసుకునే ప్రక్రియను 09.07.2020న ప్రారంభించింది. ఖాళీల భర్తీకి ప్రకటనలు ఇచ్చింది.
ముఖ్య సమాచార కమిషనర్, సమాచార కమిషనర్ల ఖాళీల భర్తీకి దరఖాస్తులను పరిశీలించడం, జాబితాను కుదించడం కోసం అభ్యర్థుల సమాచారాన్ని పొందే పద్ధతిని ఉన్నత స్థాయి శోధన కమిటీ అనుసరిస్తోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
జంతు ప్రయోగాల అధ్యయన వేదికను ఏర్పాటు చేసిన డీబీటీ-ఐఎల్ఎస్
కోవిడ్-19 ఒక ప్రధాన ప్రపంచ మహమ్మారి. సమర్థవంతమైన నివారణ చర్యలు, చికిత్సలను అభివృద్ధి చేయడానికి సైంటిఫిక్, క్లినికల్ విభాగాలు చురుకుగా నిమగ్నమై ఉన్నాయి. ఈ కరోనా వైరస్ మహమ్మారి నుండి మానవులను రక్షించడానికి ఒక ముఖ్య వ్యూహం సమర్థవంతమైన వ్యాక్సిన్లు, చికిత్సా విధానాల అభివృద్ధి. ప్రస్తుతం బహుళప్రయోజన క్లినికల్ ట్రయల్స్ జరుగుతుండగా, సమాంతరంగా, వైరస్ ను అర్థం చేసుకోవడానికి మరియు భద్రత మరియు సమర్థత కోసం చికిత్సా ఏజెంట్లను పరీక్షించడానికి ఇన్ విట్రో మరియు మోడల్ జీవులపై ముందస్తు పరిశోధన కూడా అవసరం. మానవులలో సార్స్-కోవ్-2 - ప్రేరిత వ్యాధికి సంబంధించిన వ్యాధికారకతను దగ్గరగా పోలి ఉండే జంతు నమూనాలు వ్యాధి యంత్రాంగాలపై పరిశోధనలు ఔషధాల మూల్యాంకనం కోసం అవసరం. ఎలుకలు మరియు సిరియన్ చిట్టెలుక వంటి చిన్న జంతువులు సార్స్-కోవ్-2 ను అధ్యయనం చేయడానికి ప్రయోజనకరంగా ఉంటాయి, ఎందుకంటే అవి వేగంగా పునరుత్పత్తి చేస్తాయి. మానవులలో కోవిడ్-19 పాథాలజీని నమ్మకంగా పునరుత్పత్తి చేస్తాయి. అందుబాటులో ఉన్న వివిధ జంతు నమూనాలలో, ఇప్పటివరకు సార్స్-కోవ్-2 సంక్రమణ అధ్యయనాలలో చిట్టెలుకలను విస్తృతంగా ఉపయోగించారు. కోవిడ్-19 హాంస్టర్ మోడల్ మానవ వ్యాధి తేలికపాటి నమూనాను అనుకరిస్తుంది, పూర్తిగా కోలుకునేలా చేస్తుంది.
జంతువులతో ప్రయోగానికి బహుళ నైపుణ్యం మరియు ప్రత్యేకమైన జంతు జీవ భద్రత స్థాయి 3 ప్రయోగశాలలు  అవసరం. సార్స్-కోవ్-2 కోసం యాంటీవైరల్, వ్యాక్సిన్ కాండిడేట్స్ ను అభివృద్ధి చేయడానికి ఈ అవసరాల ప్రాముఖ్యతను గ్రహించి, భువనేశ్వర్ ఇన్స్టిట్యూట్ ఆఫ్ లైఫ్ సైన్సెస్ శాస్త్రవేత్తలు  ఈ జంతు నమూనాలను, ఒక ఏబిఎస్ఎల్3 ప్రయోగశాల మిషన్ కోవిడ్ సురక్ష ఆధ్వర్యంలో బయోటెక్నాలజీ ఇండస్ట్రీ రీసెర్చ్ అసిస్టెన్స్ కౌన్సిల్  సహకారంతో ఐఎల్ఎస్లో ఈ వేదికను ఏర్పాటు చేశారు.
ఈ ఇన్స్టిట్యూట్ కి చెందిన కోవిడ్-19 పరిశోధనా బృందం ఇటీవల సార్స్-కోవ్-2 సంక్రమణకి సంబంధించిన చిట్టెలుక నమూనాలను విశ్లేషించే పని చేపట్టింది. ఐఎల్ఎస్ లో జరిపిన ప్రోటీమిక్ అధ్యయనాలు మానవులలో, చిట్టెలుకలలో సార్స్-కోవ్-2 సంక్రమణ మధ్య సారూప్యతను చూపుతాయి. క్లినికల్ పారామితుల విశ్లేషణతో పాటు కోవిడ్- 19 రోగులలో ముందు కణజాల నమూనాలు సార్స్-కోవ్-2 సంక్రమణ పాథోఫిజియోలాజికల్ అభివ్యక్తిని చూపిస్తాయని గమనించడం జరిగింది. ఈ అధ్యయనం ఫలితాలు ఇటీవల ప్రతిష్టాత్మక పత్రిక ఎఫ్ఏఎస్ఈబి  జర్నల్లో ప్రచురించారు.
డాక్టర్ శశిభూషణ్ సేనాపతి, డాక్టర్ గులాం సయ్యద్ నేతృత్వంలోని బృందం ఈ అధ్యయనాన్ని నిర్వహించింది. సార్స్-కోవ్-2 కోసం ఔషధాలు, టీకా కాండిడేట్ల పరీక్ష, విశ్లేషణ కోసం సేవలను అందించడంలో ఈ జంతు నమూనా, సంస్థ ఏబిఎస్ఎల్-3 సౌకర్యం ప్రధాన పాత్ర పోషిస్తుందని ఇన్స్టిట్యూట్ డైరెక్టర్ డాక్టర్ అజయ్ పరీడా అభిప్రాయపడ్డారు. ఈ సదుపాయం ఫీజు-ఫర్-సర్వీస్ మోడ్లో లేదా భాగస్వామ్య మోడ్లో పనిచేస్తుంది. భారతదేశం, విదేశాల నుండి విద్యావేత్తలు, పరిశ్రమలు, స్టార్టప్ల పరిశోధకుల ఉపయోగం కోసం అందుబాటులో ఉంటుంది.
ఇంకా సమాచారం కోసం డీబీటీ/బిఐఆర్ఏసి కమ్యూనికేషన్ విభాగాన్ని సంప్రదించవచ్చు.
www.dbtindia.gov.inwww.birac.nic.in
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతదేశంలో ప్రపంచస్థాయి తొలి జాతీయ శాస్త్ర సాంకేతిక పరిశోధన యూనివర్సిటీని ఏర్పాటు చేయాలని శాస్త్ర సాంకేతిక విభాగాన్ని కోరిన కేంద్రమంత్రి డాక్టర్ జితేంద్ర సింగ్
శాస్త్రసాంకేతిక రంగంలో పనిచేస్తున్న విభిన్న స్వయం ప్రతిపత్తి కలిగిన పరిశోధన, అభివృద్ధి సంస్థల పరిశోధన సామర్థ్యాన్ని పెంచడానికి భారతదేశంలో మొట్టమొదటి ప్రపంచస్థాయి జాతీయ శాస్త్రసాంకేతిక యూనివర్సిటీ ఏర్పాటుకు చర్యలు తీసుకోవాలని కేంద్ర శాస్త్రసాంకేతిక శాఖ, ఎర్త్ అండ్ సైన్స్, పర్సనల్, పబ్లిక్ గ్రీవియెన్స్, పెన్షన్స్, అణుశక్తి మరియు అంతరిక్ష శాఖ సహాయ మంత్రి డాక్టర్ జితేంద్ర సింగ్ శాస్త్రసాంకేతిక విభాగాన్ని కోరారు.
టెక్నాలజీ భవన్లో జరిగిన ఓ కార్యక్రమంలో శాస్త్రవేత్తలు, అధికారులనుద్దేశించి డాక్టర్ జితేంద్ర సింగ్ మాట్లాడుతూ.. భారతదేశం పరిశోధన పబ్లికేషన్స్ పరంగా ప్రపంచంలోనే 3వ ర్యాంకు సాధించిందని ప్రపంచంలోనే ప్రసిద్ధ ఎస్సీఐ జర్నల్స్ లో.. పరిశోధన ప్రచురణ నాణ్యతలో ప్రపంచంలో 9వ స్థానంలో ఉందన్నారు. పరిశోధన పత్రాల నాణ్యతలో భారతదేశ ప్రపంచ ర్యాంకింగ్ 14 నుంచి 9వ స్థానానికి చేరుకున్నప్పటికీ.. భారతదేశ 75వ స్వాతంత్ర్య దినోత్సవం నాటికి ప్రపంచంలోనే ఐదో స్థానానికి ఎదిగేలా సమష్టిగా కృషి చేయాలన్నారు.
సైన్స్ అండ్ టెక్నాలజీపై ప్రధాని నరేంద్ర మోదీ ప్రత్యేక దృష్టి సారించారని మంత్రి పేర్కొన్నారు. ప్రధానమంత్రి వ్యక్తిగత జోక్యంతోనే 2016 లో పేటెంట్ చట్టాన్నిమరింత ప్రోత్సాహకరంగా చేశారని, దీనివల్ల పేటెంట్ల పొందే ప్రక్రియ సులభతరం కావడమే కాకుండా తక్కువ సమయంలో పేటెంట్లను తీసుకునే వెసులుబాటు కలిగిందన్నారు. దీనివల్ల గత ఏడు సంవత్సరాల్లో పేటెంట్ల కోసం దాఖలు చేసిన సంఖ్య పెరిగిందని, పూర్తిస్థాయి పరిశోధకులతోపాటు మహిళా శాస్త్రవేత్తల సంఖ్యలో కూడా ప్రగతిశీల పెరుగుదల నమోదైందన్నారు.
మానవ వనరుల సంబంధిత పథకాలైన మనాక్, ఇన్స్పైర్, డాక్టోరల్ మరియు పోస్ట్ డాక్టోరల్ ఫెలోషిప్లు, మరియు ఇతర పథకాలలో లబ్ధిదారుల సంఖ్య పెరగడంపై దృష్టి పెట్టాల్సిన అవసరం ఉందని మంత్రి నొక్కి చెప్పారు. .
భారతదేశం 75వ స్వాతంత్ర్య వేడుకలు జరుపుకునేటప్పటికి.. అంటే భారత్ కా అమృత్ మహోత్సవ్ నాటికి .. 2022ను లక్ష్యంగా పెట్టుకొని భారీ లక్ష్యాలు, ప్రణాళికలతో ముందుకు రావాలని మంత్రి కేంద్ర శాస్త్రసాంకేతిక విభాగాన్ని కోరారు. 2022లో జరిగే 75వ స్వాతంత్ర్య దినోవ్సవాల్లో 7,500 ఎస్టీఐ ఆధారిత స్టార్టప్స్, 7 లక్షల 50వేల మంది 6 నుంచి 10వ తరగతి విద్యార్థులు మనాక్ అవార్డుల కార్యక్రమంలో పాల్గొనాలని శాస్త్రసాంకేతిక విభాగం లక్ష్యంగా పెట్టుకుంది. దీనికి అదనంగా విజ్ఞాన్ జ్యోతి పథకం కింద 2022 నాటికి 75000 మంది బాలికలు మనాక్ పథకం ప్రయోజనాలను పొందాలని కూడా శాస్త్రసాంకేతిక విభాగం లక్ష్యంగా పెట్టుకుంది. ఈ నేపథ్యంలో సైన్స్, సైంటిస్టులు దేశానికి చేసిన సేవను ప్రతిబింబించేలా భారతదేశ 75వ స్వాతంత్ర్య వేడుకల్లో మనస్ఫూర్తిగా పాల్గొనాలని అన్ని సంస్థలతోపాటు శాస్త్రవేత్తలను మంత్రి జితేంద్ర సింగ్ విజ్ఞప్తి చేశారు.
అంతకు ముందు ఈ కార్యక్రమానికి మంత్రి జితేంద్ర సింగ్ను శాస్త్రసాంకేతిక విభాగం కార్యదర్శి, ప్రొఫెసర్ అశుతోష్ శర్మతోపాటు ఎస్ఇఆర్బి కార్యదర్శి ప్రొఫెసర్ సందీప్ వర్మ, ఎఎస్ అండ్ ఎఫ్ఎ విశ్వజిత్ సహాయ్, అంజు భల్లా, జెఎస్ , సునీల్ కుమార్, జెఎస్ , పీసీపీఎం హెడ్ డాక్టర్ అఖిలేష్ గుప్తా తదితరులు మంత్రికి స్వాగతం పలికారు. అంతేకాకుండా చీఫ్ కంట్రోలర్ ఆఫ్ అకౌంట్, శాస్త్రీయ విభాగాల అధిపతులు, ఆయా శాఖల పరిపాలనా విభాగాల అధికారులు ఈ సమావేశానికి హాజరయ్యారు.
ప్రధాన మంత్రి కార్యాలయం
సర్దార్ వల్లభాయ్ పటేల్ జూలాజికల్ పార్కును ప్రారంభించిన ప్రధాని మోదీ
కేవడియా సమగ్ర అభివృద్ధి కింద వివిధ ప్రాజెక్టులకు శంకుస్థాపన
ఐక్యత విగ్రహం వరకు లాంచీ ప్రయాణాన్ని ప్రారంభించిన ప్రధాని
గుజరాత్ పర్యటనలో ఉన్న ప్రధాని మోదీ, కెవాడియాలో నిర్మించిన సర్దార్ పటేల్ జూలాజికల్ పార్కును, 'జియోడెసిక్ ఏవియరీ డోమ్'ను ప్రారంభించారు. కెవాడియా సమగ్ర అభివృద్ధి కింద చేపట్టిన 17 ప్రాజెక్టులను జాతికి అంకితం చేశారు. 4 కొత్త ప్రాజెక్టులకు శంకుస్థాపన చేశారు. ఆ ప్రాజెక్టులు.. నావిగేషన్ చానెల్, కొత్త గోరా వంతెన, గరుడేశ్వర్ ఆనకట్ట, ప్రభుత్వ క్వార్టర్లు, బస్ బే టెర్మినల్, ఏక్తా నర్సరీ, ఖల్వానీ పర్యావరణ పర్యాటకం, గిరిజన గృహాల్లో బస. ఐక్యత విగ్రహం వరకు లాంచీ ప్రయాణాన్ని కూడా ప్రధాని ప్రారంభించారు.
జంగిల్ సఫారీ &జియోడెసిక్ ఏవియరీ డోమ్
"పక్షుల పరిశీలన పట్ల ఆసక్తి ఉన్నవారికి 'ఫ్లై హై ఇండియన్ ఏవియరీ' ఒక గొప్ప అవకాశం. కెవాడియా వచ్చి, జంగిల్ సఫారీ కాంప్లెక్స్లో భాగంగా ఉన్న పక్షి కేంద్రాన్ని సందర్శించండి. అది గొప్ప అనుభవం అవుతుంది" అని ప్రధాని చెప్పారు.
375 ఎకరాల్లో విస్తరించిన జూలాజికల్ పార్కులో, 29-180 మీటర్ల పరిధితో, ఏడు విభిన్న స్థాయుల్లో జంగిల్ సఫారీని ఏర్పాటు చేశారు. దీనిలో 1100కు పైగా పక్షులు, జంతువులు, 5 లక్షలకు పైగా మొక్కలున్నాయి. అత్యంత వేగంగా దీనిని నిర్మించారు. జూలాజికల్ పార్కులో స్వదేశీ, విదేశీ పక్షులకు విడివిడిగా రెండు కేంద్రాలున్నాయి. ఇది ప్రపంచంలోనే అతి పెద్ద డోమ్ ఉన్న పక్షి కేంద్రం. మకావ్, కాకాటూ, కుందేళ్లు, గినియా పందులు వంటివాటిని పట్టుకుని ప్రత్యేక అనుభూతిని పొందే ప్రత్యేక ఏర్పాట్లను కూడా ఇక్కడ చేశారు.
ఏక్తా క్రూయిజ్ సర్వీస్
'ఏక్తా క్రూయిజ్ సర్వీస్' ద్వారా, లాంచీ ప్రయాణం చేస్తూ ఐక్యత విగ్రహాన్ని సందర్శించవచ్చు. శ్రేష్ఠ భారత్ భవన్ నుంచి ఐక్యత విగ్రహం వరకు 6 కి.మీ. మేర ఈ ప్రయాణం సాగుతుంది. 40 నిమిషాల ప్రయాణంలో, ఒకేసారి లాంచీలో 200 మంది ప్రయాణించవచ్చు. లాంచీల రాకపోకల కోసమే కొత్త గోరా వంతెనను నిర్మించారు. ఐక్యత విగ్రహ సందర్శకులను మరింత ఉల్లాసపరిచేలా, బోటు విహారం కోసం 'బోటింగ్ ఛానెల్' నిర్మించారు.
ప్రధాన మంత్రి కార్యాలయం
నారీ శక్తి కివందనాన్ని ఆచరించిన ప్రధాన మంత్రి
‘నారీశక్తి వందన్ అధినియమ్’ ద్వారా లభించిన శక్తి అమృతకాలం యొక్క సంకల్పాలకు మరింత ఎక్కువ బలాన్ని ఇవ్వనుంది అని ప్రధాన మంత్రి అన్నారు
నారీ శక్తి కి ప్రధాన మంత్రి శ్రీ నరేంద్ర మోదీ వందనాన్ని ఆచరించారు. బాబా విశ్వనాథుని నిలయం అయినటువంటి కాశీ నగరం లో ఎక్కడికి తాను వెళ్ళినప్పటికీ కూడాను మాతృమూర్తులు, సోదరీమణులు మరియు కుమార్తెల లో వెల్లువెత్తుతున్నటువంటి ఉత్సాహాన్ని చూసి తాను ఉప్పొంగిపోయినట్లు ఆయన పేర్కొన్నారు. నారీ శక్తి వందన్ అధినియమ్ వారి లో ఎటువంటి ఉత్సాహాన్ని నింపివేసింది అంటే అది అమృత కాలం యొక్క సంకల్పాను మరింత అధికం గా బలపరచేది గా ఉందని శ్రీ నరేంద్ర మోదీ అన్నారు.
ప్రధాన మంత్రి ఎక్స్ మాధ్యం లో తన అభిప్రాయాన్ని వ్రాస్తూ, అందులో -
‘‘నారీ శక్తి కి వందనం.
బాబా విశ్వనాథుని నగరం లో ఈ రోజు న నేను వెళ్ళిన ప్రతి చోటు లోనూ అక్కడి మాతృమూర్తుల లో, సోదరీమణుల లో మరియు పుత్రికల లో ఏ విధమైనటువంటి ఉత్సాహం కనుపించిందో, అది నన్ను ఉప్పొంగిపోయేటట్లుగా చేసింది. నారీ శక్తి వందన్ అధినియమ్ మన ఈ యొక్క కుటుంబ సభ్యుల లో ఏ విధమైన శక్తి ని నింపింది అంటే అది అమృతకాలం యొక్క సంకల్పాల ను మరింత గా బలపరచేది గా ఉంది.’’ అని పేర్కొన్నారు.
ప్రధాన మంత్రి కార్యాలయం
నార్వే ప్రధాని తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ రెండో ఇండియా- నార్డిక్ సమిట్ జరిగిన సందర్భం లో కోపెన్ హేగన్ లో నార్వే ప్రధాని శ్రీ జోనస్ గహర్ స్టోర్ తో సమావేశమయ్యారు. ప్రధాని శ్రీ స్టోర్ 2021వ సంవత్సరం లో అక్టోబరు లో పదవీబాధ్యతల ను స్వీకరించిన తరువాత ఇద్దరు నేతల మధ్య ఇదే ఒకటో సమావేశం.
ద్వైపాక్షిక సంబంధాల లో భాగం గా ప్రస్తుతం కొనసాగుతున్న కార్యకలాపాల ను ప్రధాన మంత్రులు ఇద్దరూ సమీక్షించారు. రాబోయే కాలం లో మరేయే రంగాల లో సహకారాని కి అవకాశాలు ఉన్నదీ వారు చర్చించారు. నార్వే యొక్క నైపుణ్యాలు, భారతదేశం లోని అవకాశాలు స్వాభావికం గా ఒకదానికి మరొకటి పూరకాలు గా ఉన్నాయి అని ప్రధాన మంత్రి ప్రముఖం గా పేర్కొన్నారు. నేత లు ఇరువురూ బ్లూ ఇకానమి, నవీకరణ యోగ్య శక్తి, గ్రీన్ హైడ్రోజన్, సోలర్ ప్రాజెక్టులు మరియు విండ్ ప్రాజెక్టులు, గ్రీన్ శిపింగ్, మత్స్య పాలన, జల నిర్వహణ, వర్షం నీటి సంగ్రహణ, అంతరిక్ష సహకారం, దీర్ఘకాలిక మౌలిక సదుపాయాల కల్పన లో పెట్టుబడి, ఆరోగ్యం మరియు సంస్కృతి వంటి రంగాల లో సహకారాన్ని మరింతగా బలపరచుకొనేందుకు ఉన్న అవకాశాల పైన చర్చించారు.
ప్రాంతీయ మరియు ప్రపంచ ఘటనక్రమాల పైన కూడా చర్చ జరిగింది. ఐక్య రాజ్య సమితి భద్రత మండలి సభ్యత్వ దేశాలు అయినటువంటి భారతదేశం మరియు నార్వే లు ఐక్య రాజ్య సమితి లో పరస్పర హితం ముడిపడ్డ ప్రపంచ అంశాల లో ఒక దేశానికి మరొక దేశం సహకారాన్ని అందించుకొంటూ వస్తున్నాయి.
పెట్రోలియం- సహజ వాయువుల మంత్రిత్వ శాఖ
కంప్రెస్డ్ బయోగ్యాస్  పై 2023 ఏప్రిల్ 17,18 తేదీల్లో అంతర్జాతీయ సదస్సుసిబిజి ఉత్పత్తిదారుల వేదిక ఐ ఎఫ్ జీఈ ఆధ్వర్యంలో కంప్రెస్డ్ బయోగ్యాస్  పై 2023 ఏప్రిల్ 17,18 తేదీల్లో అంతర్జాతీయ సదస్సుసదస్సును ప్రారంభించనున్న కేంద్ర పెట్రోలియం, సహజ వాయువుశాఖ మంత్రి శ్రీ హర్దీప్ ఎస్ పూరి
కంప్రెస్డ్ బయోగ్యాస్  పై 2023 ఏప్రిల్ 17,18 తేదీల్లో సిబిజి ఉత్పత్తిదారుల వేదిక ఐ ఎఫ్ జీఈ ' పటిష్ట సిబిజి వ్యవస్థ అభివృద్ధి కోసం ప్రగతిశీల విధానం' అనే అంశంపై సిబిజి ఉత్పత్తిదారుల వేదిక ఐ ఎఫ్ జీఈ అంతర్జాతీయ సదస్సును నిర్వహిస్తోంది. కేంద్ర పెట్రోలియం, సహజవాయువు, గృహనిర్మాణ, పట్టణ వ్యవహారాల శాఖ మంత్రి శ్రీ హర్దీప్ సింగ్ పూరి ముఖ్య అతిథిగా హాజరై సదస్సును ప్రారంభిస్తారు. న్యూ ఢిల్లీలోని ఇండియన్ హాబిటట్ సెంటర్ లోని సిల్వర్ ఓక్ లో జరిగే సదస్సు నిర్వహణకు కేంద్ర పెట్రోలియం, సహజవాయువు సహకారం అందిస్తోంది. కంప్రెస్డ్ బయోగ్యాస్ పరిశ్రమ అభివృద్ధి కోసం కేంద్ర ప్రభుత్వం అమలు చేస్తున్న చర్యలు వివరించి, విధాన మార్పులు అవసరమైన ప్రాంతాలను గుర్తించడం లక్ష్యంగా సదస్సును నిర్వహిస్తున్నారు.
సదస్సు ప్రారంభ సమావేశానికి కేంద్ర పెట్రోలియం, సహజవాయువు శాఖ మంత్రి శ్రీ హర్దీప్ ఎస్ పూరి ముఖ్య అతిధిగా హాజరవుతారు. సాయంకాలం జరిగే సదస్సులో కేంద్ర రోడ్డు రవాణా, రహదారుల శాఖ మంత్రి శ్రీ నితిన్ జయరాం గడ్కరీ ముఖ్య అతిథిగా పాల్గొంటారు. కేంద్ర పెట్రోలియం మరియు సహజవాయువు మంత్రిత్వ శాఖ కార్యదర్శి శ్రీ పంకజ్ జైన్ గౌరవ అతిథిగా హాజరవుతారు.
2070 నాటికి శూన్య ఉద్గార స్థాయికి చేరుకోవాలని లక్ష్యంగా నిర్ణయించుకుని భారతదేశం కార్యక్రమాలు అమలు చేస్తోంది. కర్బన ఉద్గారాల స్థాయి తగ్గించడానికి ప్రభుత్వం వివిధ కార్యక్రమాలు అమలు చేస్తోంది. కర్బన ఉద్గారాలు తగ్గించడంలో కంప్రెస్డ్ బయోగ్యాస్  కీలకంగా ఉంటుంది. కంప్రెస్డ్ బయోగ్యాస్  వినియోగాన్ని కేంద్ర ప్రభుత్వం SATAT  కింద ప్రోత్సహిస్తోంది. సీఎన్జీ తో సమానంగా సిబిజి ఉష్ణ వాహక శక్తి కలిగి ఉంటుంది. దేశంలో బయో మాస్ లభ్యత ఎక్కువగా ఉంది. దీనివల్ల సీఎన్జీ స్థానంలో వాహన, పారిశ్రామిక, వాణిజ్య రంగాలలో సిబిజిని ఉపయోగించడానికి అవకాశాలు ఎక్కువగా ఉన్నాయి.
ముడి పదార్థాల లభ్యత, సిబిజి వినియోగం, పులియబెట్టిన సేంద్రియ ఎరువు, ప్రోత్సాహకాలు, సిబిజి రంగంలో పెట్టుబడులు, నిధుల సమీకరణ, వివిధ రాష్ట్రాలు అమలు చేస్తున్న బయో ఇంధనం విధానాలు, సిబిజి ఉత్పత్తిదారులకు అందిస్తున్న ప్రోత్సాహకాలు తదితర అంశాలను సదస్సులో చర్చిస్తారు.
టెరి, నామా ఫెసిలిటీ, డ్యూయిష్ గెసెల్స్చాఫ్ట్ ఫ్యూర్ ఇంటర్నేషనల్ జుసమ్మెనార్బెయిట్  జిఎంబిహెచ్ మరియు ఎల్సిబి ఫోరం , గ్రీస్ సదస్సు సంస్థాగత భాగస్వాములుగా వ్యవహరిస్తాయి. ఇండియన్ ఆయిల్ కార్పొరేషన్, వెర్బియో ఇండియా, కెనరా బ్యాంక్, ఇండియన్ ఆయిల్ అదానీ వెంచర్స్ లిమిటెడ్ - ఐఎవి బయోగ్యాస్, ఎస్బిఐ క్యాపిటల్, సిడ్బి, ప్రజ్ ఇండస్ట్రీస్, మాస్చినెన్ఫాబ్రిక్ బెర్నార్డ్ క్రోన్ జిఎంబిహెచ్ వంటి సంస్థలు కూడా ఈ సదస్సు నిర్వహణకు సహకారం అందిస్తున్నాయి.
సదస్సులో దాదాపు 200 మంది ప్రతినిధులు పాల్గొంటారు. సిబిజి ప్లాంట్ ఉత్పత్తిదారులు, సిబిజి ప్లాంట్ ఎల్ఓఐ హోల్డర్లు, కాంట్రాక్టర్లు, భావి పెట్టుబడిదారులు, కన్సల్టెంట్లు,విధాన రూపకర్తలు,, కేంద్ర, రాష్ట్ర ప్రభుత్వ ప్రతినిధులు, ఐఓసీఎల్, హెచ్పీసీఎల్, గెయిల్ వంటి ఓఎంసీల ప్రతినిధులు సదస్సులో పాల్గొంటారు.